CELEX: 22000D0018
Language: lv
Date: 2000-01-28 00:00:00
Title: EEZ Apvienotās komitejas Lēmums Nr. 18/2000 (2000. gada 28. janvāris), ar ko groza EEZ līguma XIV pielikumu (Konkurence)

Svarīgs juridisks paziņojums

|

22000D0018

Oficiālais Vēstnesis L 103 , 12/04/2001 Lpp. 0036 - 0038

		EEZ Apvienotās komitejas LēmumsNr. 18/2000(2000. gada 28. janvāris),ar ko groza EEZ līguma XIV pielikumu (Konkurence)EEZ APVIENOTĀ KOMITEJA,ņemot vērā Eiropas Ekonomikas zonas līgumu, kas grozīts ar protokolu, kurš precizē Eiropas Ekonomikas zonas līgumu, še turpmāk "līgums", un jo īpaši tā 98. pantu,tā kā:(1) Līguma XIV pielikums ir grozīts ar EEZ Apvienotās komitejas 1997. gada 12. novembra Lēmumu Nr. 84/97 [1];(2) Līgumā ir jāiekļauj Komisijas 1999. gada 22. decembra Regula (EK) Nr. 2790/1999 par Līguma 81. panta 3. punkta piemērošanu vertikālu līgumu un saskaņotu darbību kategorijām [2];(3) Komisijas Regula (EK) Nr. 2790/1999 no 2000. gada 1. jūnija aizstāj Komisijas 1983. gada 22. jūnija Regulas (EEK) Nr. 1983/83 un Nr. 1984/83 par EK Līguma 85. panta 3. punkta piemērošanu attiecīgi ekskluzīvu piegādes līgumu kategorijām [3] un ekskluzīvu pirkuma līgumu kategorijām [4], kurās grozījumi izdarīti ar Komisijas Regulu (EK) Nr. 1582/97 [5], un Komisijas 1988. gada 30. novembra Regulu (EEK) Nr. 4087/88 par Līguma 85. panta 3. punkta piemērošanu franšīzes līgumu kategorijām [6], kuras iekļauj līgumā un kuras saskaņā ar līgumu ir aizstājamas no 2000. gada 1. jūnija;(4) Regulu (EEK) Nr. 1983/83, 1984/83 un 4087/88 spēkā esības laiks beidzās 1999. gada 31. decembrī, ar Regulu (EK) Nr. 2790/1999 pagarina šo tiesību aktu spēkā esības laiku līdz 2000. gada 31. maijam; tādu pašu pagarinājumu piemēro saskaņā ar šo līgumu,IR PIEŅĒMUSI ŠĀDU LĒMUMU.1. pants1. Līguma XIV pielikuma 2. punktu (Komisijas Regula (EEK) Nr. 1983/83) papildina ar šādu ievilkumu:"— 399 R 2790: Komisijas 1999. gada 22. decembra Regula (EK) Nr. 2790/1999 (OV L 336, 29.12.1999., 21. lpp.)."2. Līguma XIV pielikuma 3. punktu (Komisijas Regula (EEK) Nr. 1984/83) papildina ar šādu ievilkumu:"— 399 R 2790: Komisijas 1999. gada 22. decembra Regula (EK) Nr. 2790/1999 (OV L 336, 29.12.1999., 21. lpp.)."3. Līguma XIV pielikuma 8. punktu (Komisijas Regula (EEK) Nr. 4087/88) groza šādi.1. Pirms pielāgojumiem iekļauj šādu tekstu:"kurā grozījumi izdarīti ar— 399 R 2790: Komisijas 1999. gada 22. decembra Regulu (EK) Nr. 2790/1999 (OV L 336, 29.12.1999., 21. lpp.)."2. Svītro j) pielāgojumu.2. pantsLīguma XIV pielikumu no 2000. gada 1. jūnija groza šādi.1. Pielikuma B nodaļas nosaukumu "EKSKLUZĪVI PIEGĀDES LĪGUMI" aizstāj ar šādu:"VERTIKĀLI LĪGUMI UN SASKAŅOTAS DARBĪBAS".2. Līguma XIV pielikuma 2. punkta (Komisijas Regula (EEK) Nr. 1983/83) tekstu aizstāj ar šādu:"399 R 2790: Komisijas 1999. gada 22. decembra Regula (EK) Nr. 2790/1999 par Līguma 81. panta 3. punkta piemērošanu vertikālu līgumu un saskaņotu darbību kategorijām (OV L 336, 29.12.1999., 21. lpp.).Regulas noteikumus šā līguma nolūkā groza šādi:a) regulas 6. pantā frāzi "saskaņā ar Regulas Nr. 19/65/EEK 7. panta 1. punktu" formulē šādi: "vai nu pēc savas iniciatīvas vai pēc citas uzraudzības iestādes vai valsts, uz ko attiecas tās kompetence, vai fizisku vai juridisku personu, kas īsteno savas likumīgās intereses, lūguma";b) regulas 6. panta beigās pievieno šādu daļu:"Šādos gadījumos kompetentā uzraudzības iestāde var izdot lēmumu saskaņā ar Regulas (EEK) Nr. 17/62 6. un 8. pantu vai EEZ līguma 21. protokolā paredzētajiem atbilstošajiem noteikumiem, neprasot attiecīgajiem uzņēmumiem sniegt paziņojumu."3. Svītro 3. punkta (Komisijas Regula (EEK) Nr. 1984/83) tekstu.4. Svītro E nodaļas (Franšīzes līgumi) nosaukumu un 8. punkta (Komisijas Regula (EEK) Nr. 4087/88) tekstu.3. pantsTie Komisijas Regulas (EK) Nr. 2790/1999 teksti islandiešu un norvēģu valodā, kas ir pievienoti šā lēmuma attiecīgo valodu redakcijām, ir autentiski.4. pantsŠis lēmums stājas spēkā 2000. gada 29. janvārī ar noteikumu, ka EEZ Apvienotajai komitejai ir sniegti visi paziņojumi saskaņā ar līguma 103. panta 1. punktu [7].Lēmuma 1. pantu piemēro no 2000. gada 1. janvāra.5. pantsŠo lēmumu publicē Eiropas Kopienu Oficiālā Vēstneša EEZ iedaļā un EEZ pielikumā.Briselē, 2000. gada 28. janvārīEEZ Apvienotās komitejas vārdā —priekšsēdētājsF. Barbaso[1] OV L 160, 4.6.1998., 42. lpp.[2] OV L 336, 29.12.1999., 21. lpp.[3] OV L 173, 30.6.1983., 1. lpp.[4] OV L 173, 30.6.1983., 5. lpp.[5] OV L 214, 6.8.1997., 27. lpp.[6] OV L 359, 28.12.1988., 46. lpp.[7] Konstitucionālas prasības nav norādītas.--------------------------------------------------